cyanic-selkie/wikianc huggingface dataset:
Sekigahara lahing
Miyamoto Musashi lahing
Aastal 1600, mil sõda algas Toyotomi ja Tokugawa klannide vahel, võitles Musashi ilmselt Toyotomi "Lääne sõjaväe" poolel, sest Shinmeni klann (kellele tema perekond pidi uskuma) oli nendega liitunud. Täpsemalt, ta osales katsel võtta Fushimi lossi rünnakuga 1600. aasta juulis, kaitses piiritletud Gifu lossi sama aasta augustis ja lõpuks ka Sekigahara lahingus. Sõltumata sellest, kui Toyotomi pool on kadunud, on väidetud, et Musashi põgenes samuti ja veetis aega Hiko mäel.
Liviu Rebreanu
pisi|Liviu Rebreanut kujutav Rumeenia postmark (1985, kujundanud Eugen Palade) Liviu Rebreanu (27. november 1885 Târlișua (tänapäeval Bistrița-Năsăudi maakond) – 1. september 1944 Valea Mare, Argeși maakond) oli rumeenia kirjanik ja ajakirjanik.
Valga depoo
pisi|Valga Vagunidepoo hooned pisi|[[Pihkva–Riia raudtee depoo Valgas, 1890. aastad]] Valga depoo on Valga raudteejaama juures paiknev vagunidepoo, mis kuulub ettevõttele Skinest Rail.
Liviu Rebreanu
Rebreanu sündis Târlișuas, mis asub tänapäeval Bistrița-Năsăudi maakonnas, ent oli toona Austria-Ungari osa. Ta oli oma pere kolmeteistkümnest lapsest teine, tema isa oli kooliõpetaja Vasile Rebreanu ja ema Ludovica Diuganu; mõlemad vanemad olid pärit talupoegade hulgast. Rebreanu isa oli olnud luuletaja ja kultuuritegelase George Coșbuci klassivend ning huvitus folkloorist.
Liviu Rebreanu sai alghariduse Maierus, kus teda õpetas tema oma isa. Edasi õppis ta Năsăudis ja Bistrițas, sõjaväekoolis Sopronis ning viimaks sõjaväeakadeemias Budapestis. Ta töötas ohvitserina Gyulas, ent läks 1908. aastal erru ning ületas 1909 ebaseaduslikult Transilvaania Alpid, suundus Rumeeniasse ja asus elama Bukaresti.
Valga depoo
AS Valga Depoo ajalugu ulatub aastasse 1895, kui Valga linnas avati auruveduri depoo. Valga depoo territooriumil on erinevatel ajahetkedel paiknenud nii auruveduri depoo, külmutusvaguni depoo, kui ka vaguni remondidepoo.
Liviu Rebreanu
Bukarestis liitus ta kirjanduslike ringkondadega ning töötas ajakirjanikuna väljaandeis Ordinea ja Falanga literară și artistică. Austria-Ungari valitsuse nõudmisel ta arreteeriti ja anti 1910. aastal Austria-Ungarile välja. Teda hoiti vangistuses Gyulas, ent ta vabanes sama aasta augustis ning naasis Bukaresti. 1911–1912 oli ta Craiova Rahvusteatri sekretär, tema ülemuseks oli kirjanik ja režissöör Emil Gârleanu. Sel ajal abiellus ta näitleja Fanny Rădulescuga.
Valga depoo
1969. aastal loodud Valga külmvagunidepoo vagunipargis oli 1980. aasta seisuga 1100 külmvagunit. Terves Baltikumis ainulaadses külmvagunidepoos töötas sel ajal üle 1700 inimese, olles seeläbi linna suurim tööandja. 1995. aastaks oli depoo töötajate arv langenud 700 inimeseni. Ettevõte erastati koos vagunipargiga AS Kahale 1996. aastal. Aastal 2000 depoo pankrotistus.
Liviu Rebreanu
Kirjanikuna debüteeris Rebreanu 1912. aastal novellikoguga "Frământări". Esimese maailmasõja ajal oli ta ajalehe Adevărul reporter, ent jätkas ka novellide avaldamist: 1916 ilmusid "Golanii" ja "Mărturisire", 1919 "Răfuială". Pärast sõda sai temast oluline kaastööline kirjandusseltsis Sburătorul, mida juhtis kirjanduskriitik Eugen Lovinescu.
Valga depoo
2005. aastal rajati depoo uue omaniku poolt keskkonnasõbralik vagunite hoolduskeskus.
Liviu Rebreanu
1920. aastal avaldas Rebreanu romaani "Ion", mida peetakse esimeseks moodsaks rumeenia romaaniks ning milles ta kujutab maaomanditülisid Transilvaania maapiirkondades (eesti keeles on romaan ilmunud Natalie Alveri ja Telma Tali tõlkes, Tallinn: Eesti Raamat, 1970). "Ioni" eest sai Rebreanu Rumeenia Akadeemia auhinna; 1939 sai temast Akadeemia liige.
Aastatel 1928–1930 oli ta Bukaresti Rahvusteatri juht, 1940–1944 Rumeenia Kirjanike Liidu president.
Poliitiline korruptsioon
pisi|450px|Korruptsiooni tajumise indeks maailmas 2017. aastal. pisi|[[Elihu Vedderi seinamaaling "Corrupt Legislation" (Thomas Jefferson Building)]] pisi|ÜRO korruptsioonivastane konventsioon Poliitiline korruptsioon on poliitilise mandaadi kasutamine isiklike või kildkondlike huvide realiseerimiseks viisil, mis on vastuolus avalike huvidega ning neid kahjustav.
Olemus
Poliitiline korruptsioon on reeglina hästi peidetud ja hõlmab endast nähtusi erakondade varjatud rahastamisest kuni onupoja-poliitikani kõrgete riiklike ametikohtade jagamisel. Samuti on poliitiline korruptsioon tihedalt seotud ärimaailma ja erasektoriga, kuna reeglina motiveerib tegutsejaid poliitilisele korruptsioonile just erasektoris ringlev raha ja selle isiklikuks või erakondlikuks otstarbeks kasutamise soov.
Valga depoo
Tänapäeval pakub AS Valga depoo peamiselt kaubavagunite remondi teenust. Ettevõte suudab remontida kuni 2000 vagunit aastas. Firma pakub tööd ligi 70 inimesele.
Žuldiņi raudteejaam
Žuldiņi raudteejaam oli raudteejaam Valga–Mõniste–Ape–Aluksne–Gulbene raudteel Valka piirkonnas Valka valla aladel. Jaam asus Valka raudteejaamast 10,3 kilomeetri kaugusel.
Peatus on esimest korda märgitud 1914. a. kaardile kui Kavershofi raudteepeatus. Toona jäi see Võru kreisi Karula kihelkonda Kaagjärve mõisa maadele. Jaamaks kujunes aastal 1919 pärast Eesti ja Läti vahelise piiri paikapanekut, mil sellest sai Kāģere piirijaam. Aastal 1924 nimetati jaam ümber Žultiņiks, aasta hiljem sai see Žuldiņi nime. Teise maailmasõja ajal sealne teeharu demonteeriti ja kasutusele jäi vaid Valga–Koikküla raudteelõik, ühtlasi suleti ka Žuldiņi raudteejaam.
Kubemetäi
Kubemetäi on 1,5–2 millimeetri pikkune.
Kubemetäid kanduvad inimeselt inimesele kehalise kontakti, seksuaalkontakti ja riiete kaudu.
Emane kubemetäi muneb keskmiselt kolm muna päevas. Munad hauduvad 6–8 päeva.
Vahu jõgi
Vahu jõgi (ka Vahujõgi) on jõgi Järva maakonnas Järva vallas.
Jõgi on 5,9 km pikk, valgla pindala on 115,8 km², suubub paremalt Preedi jõkke.
Müümise kunst
"Müümise kunst" on 2006. aasta Eesti dokumentaalfilm. Filmi režissöörid on Jaak Kilmi ja Andres Maimik. Filmi tootis Kuukulgur Film.
Film räägib turumajanduslikus ühiskonnas müügi tööga seotust.
Kopli raamatukogu
Kopli raamatukogu oli Tallinna Keskraamatukogu haruraamatukogu, mis asus Põhja-Tallinna linnaosas viimati aadressil Uus-Maleva 1a.
Kopli raamatukogu avati 15. septembril 1926. 1930. aastate lõpul kerkis päevakorrale uue koolimaja ehitamine Koplisse, kuhu oleks uued ruumid saanud ka raamatukogu. 1993. aastal koliti lõpuks uutesse ruumidesse Uus-Maleva 1a. Raamatukogu on suletud alates 1. juunist 2008.
Vladimir Skvortsov
Vladimir Skvortsov oli Eesti harrastusentomoloog.
Ta tegeles lepidopteroloogiaga. Pärit Setumaalt. Töötas Eesti Põllumajanduse Akadeemias.
Temast on kirjutatud: "laborandi ametit pidav Vladimir Skvortsov [...] oli ööliblikate fanaatik. Eenlaid ja Skvortsov konstrueerisid liblikate püüdmiseks Raja aeda automaatse valguspüünise. Tundes väga hästi liblikaid, õpetas Skvortsov noori kolleege neid määrama ja sirutama. Tema mõtles välja ka originaalse prussakate kasvatamise majakese, et jätkuks elusmaterjali tudengite praktikumide tarbeks. Skvortsovil oli entomoloogia-alaseid sidemeid üle Nõukogude Liidu ja ka piiri taga. Tema juures käisid liblikaid määramas ja nõu saamas kõik tollel ajal Eestis tegutsenud entomoloogid."
Sören Kaldma
Paide Linnameeskond
23. veebruaril 2017 liitus Kaldma Paide Linnameeskonnaga. 2018. aasta hooaja eel sõlmis Kaldma klubiga uue kahe-aastase lepingu.
Koondisekarjäär
A-koondise debüüdi tegi Kaldma 19. novembril 2017 sõpruskohtumises Fidži vastu. Samas mängus tegid oma debüüdi veel Marek Kaljumäe, Deniss Tjapkin, Mark Oliver Roosnupp ja Joseph Saliste.
Klubi
''Uuendatud seisuga 4. november 2017''
Koondis
''Uuendatud seisuga 26. november 2017''
Kääbik: Ootamatu teekond
pisi|Punane vaip "Kääbiku" maailma[[esilinastusel Uus-Meremaal Wellingtonis Embassy Theateris 28. novembril 2012]] "Kääbik: Ootamatu teekond" (inglise keeles "The Hobbit: An Unexpected Journey") on 2012. aastal linastunud fantaasiafilm, mille režissöör Peter Jackson lavastas J. R. R. Tolkieni 1937. aastal ilmunud raamatu "Kääbik ehk Sinna ja tagasi" ainetel. See on esimene kolmest filmist; järgnevad "Kääbik: Smaugi laastatud maa" (2013) ja "Kääbik: Sinna ja tagasi" (2014). Triloogia on Jacksoni varasema filmitriloogia "Sõrmuste isand" eellugu.
Filmi tegevus toimub Keskmaal 60 aastat enne "Sõrmuste isandat", osa sündmustikust pärineb Tolkieni romaani "Kuninga tagasitulek" lisadest. "Ootamatu teekond" jutustab kääbik Bilbo Bagginsist (Martin Freeman), keda võlur Gandalf (Ian McKellen) veenab minema kaasa 13 päkapikuga, keda juhib Thorin Tammiskilp (Richard Armitage), retkele läbi kogu Keskmaa, et võita Üksildane mägi tagasi lohe Smaugi käest. Film esilinastus Uus-Meremaal 28. novembril 2012 ja rahvusvaheliselt 13. detsembril 2012.
Stsenaariumi kirjutasid Peter Jackson, tema pikaajalised kaastöölised Fran Walsh ja Philippa Boyens ning Guillermo del Toro, kes algselt pidi olema filmi režissöör, kuid lahkus projektist 2010. aastal. Suur osa võtetest toimus Uus-Meremaal, nagu ka Jacksoni eelmise Tolkieni-teemalise filmitriloogia puhul.
Wojkowa
Wojkowa on linn Poolas Väike-Poola vojevoodkonnas Nowy Sączi maakonnas Muszyna vallas. Wojkowa asub Slovakkia piirist umbes 1 km kaugusel.
Wojkowa on asutatud 1595. aastal.
August Kasak (põllumees)
August Kasak (14. veebruar (vkj) / 26. veebruar 1896 Põlgaste vald, Kanepi kihelkond, Võrumaa – 11. märts 1954 Krabi külanõukogu, Antsla rajoon) oli Eesti sõjaväelane (reamees) ja põllumees.
Oli mobiliseerituna I maailmasõjas Venemaa sõjaväes.
Vabadussõjas võitles ta alates 5. detsembrist 1918 3. jalaväepolgu 2. roodus. Osales lahingutes Punaarmee ja Landeswehri vastu Lõuna-Eestis ja Lätis. Lahingus Kurtenhofi jaama (tänapäeval Salaspilsi raudteejaam) juures 1. juulil 1919 üles näidatud vahvuse eest autasustati teda hiljem Vabadusristi II liigi 3. järguga.
Müügikampaania
pisi|Müügikampaania kaupluse vaateaknal Müügikampaania on üks reklaamimeetmestiku elemente. Müügikampaania käsitleb tehnikaid, mida kasutatakse mingi toote või brändi müügi parandamiseks. Kampaaniad aga ei asenda aktiivset müüki, sest see ei muuda pikaajalisi trende ega aita kaasa pikaajalisele kliendi lojaalsusele. Samas on müügikampaania siiski taktikaline vahend, mis mängib strateegilist rolli.
August Kasak (põllumees)
Mais 1920 vabastati ta teenistusest. Pidas Võrumaal Vaabina vallas (alates 1939. aastast Linnamäe vallas) Piirisaare talu. Nõukogude ajal oli ta kolhoosis põllutööline.
Brzeziny
Brzeziny on linn Poolas Łódźi vojevoodkonnas, Brzeziny maakonna halduskeskus. Brzeziny asub Łódźi kesklinnast umbes 20 km idas.
August Kasak (põllumees)
Isiklikku
Tema isa oli Andre Kasak ning ema Leena Kasak (sündinud Vaat).
Brzeziny
Brzeziny sai linnaõigused enne 1329. aastat. Oli 16. ja 17. sajandil oluline kultuurikeskus.
August Kasak (põllumees)
Isiklikku
Ta oli abielus Ella Hankiga (1900–1969) ning neil sündis kolm last: Lilli (abielus Ventsel; 1927–2009), Meinhard (1929–1981) ja Kalev (1939–1949).
Müügikampaania
Müügikampaania kasutab nii meedia kui ka avalikke reklaamteateid piiratud ajavahemiku jooksul, et suurendada tarbijate nõudlust, õhutada turunõudlust või parandada toote saadavust.
Müügikampaania rakendamine
Müügikampaaniat rakendatakse, et ligi meelitada uusi kliente, hoida püsikliente, seista vastu konkurentsile ja ära kasutada võimalusi, mida näitas turu-uuring. See koostatakse firma siseste ja väliste tegevuste najal, et suurendada ettevõtte müüki.
Kampaania välised ja sisesed tegevused
Müügikampaania välised tegevused on reklaamimine, reklaamikampaaniad, suhtekorraldus ja müügiüritused.
Põhjakonn (täpsustus)
Põhjakonn võib tähendada mitmesuguseid asju.
Müügikampaania
Müügikampaania plussid ja miinused
Müügikampaania plussid
Müügikampaania miinused
Jelena Tarassenko
Ta lõpetas aastal 1978 Blagoveštšenski 17. Keskkooli ja aastal 1983 Rostovi Kunstide Kooli (juhendajad Juri Jerjomin ja Lev Vilkovitš).
Ta töötas aastatel 1978–1979 telegrafistina. Aastatel 1983–1990 oli ta Kaliningradi Oblasti Draamateatri näitleja.
Aastast 1990 on ta Vene Teatri näitleja. Ta on mänginud filmides: Sügis (1991), "Elavad pildid" (Exitfilm, 2013)
Willis Building
Willis Building on 26-korruseline kõrghoone (125 m), mis asub City of Londonis.
Berend von Rehbinder
Berend von Rehbinder (ka Bernhard, 1660.-1726) oli Rootsi ohvitser ja major, kes osales Põhjasõjas.
Elulugu
Berend von Rehbinder sündis 1660. aastate paiku Bernhard von Rehbinderi ja Helene von Kurselli perekonda.
1701. aastal sai ta teenima Järva jalaväerügementis majoriks, kuid läks hiljem üle Viru jalaväerägementi. Selle üksuse koosseisus osales 1702. aastal Vasknarva lahingus.
1704. aastal langes Narva piiramise järel vangi ning naasis kodumaale alles 1722. aasta veebruaris. Järgmisel aastal läks ta sõjaväest oobersti auastmes erru.
Face Off (Halvale teele)
"Face Off" on USA teleseriaali "Halvale teele" ("Breaking Bad") neljanda hooaja kolmeteistkümnenda osa ning ühtlasi selle hooaja lõpposa (kogu seriaali 46. osa ) pealkiri. "Face Off" esilinastus USA-s AMC kanalil 2011. aasta 9. oktoobril.
Berend von Rehbinder
Elulugu
Berend von Rehbinder suri 5. detsembril 1726.
Isiklik elu
Berend von Rehbinder abiellus Helene von Rehbinderi ja Emerentia von Rehbinderiga. Abieludest sündis Gertrude Dorothea von Rehbinder.
Andrekse kraav
Andrekse kraav (ka Andrekse peakraav) on kraav Kõrvemaa keskosas Harjumaal Kose vallas Ardu alevikus.
Kraav on 3,5 km pikk, valgla pindala on 4,3 km². Kraav suubub vasakult Pirita jõkke.
Kaduraha
pisi|Füsiokraatide nägemus kaduraha vormistusest Kaduraha idee – raha, mille ostujõud väheneb iga kuu 1% võrra – sõnastas saksa majandustegelane Silvio Gesell (1862–1930) vabamajanduse õpetuse (saks. Freiwirtschaftlehre) raames. Raha väärtuse vähemine ilmneks kas sellel trükitud graafikul (vt kõrvalolevat pilti) või taastataks selle väärtus tasulise pikendamise läbi, selleks omandatud margi pealekleepimise või templijäljendi löömisega (vt Wörgli raha).
Kaduraha süsteemi eesmärgiks on
Erinevalt kadurahast, võlaraha puhul väheneb raha ostujõud, mis johtub selle jätkuvast emissioonist, millega tahetakse vältida likviidsuskriisi teket. Võlaraha süsteemis on raha emiteerijaks avalikku võimu esindav keskpank või eraomanduses olev kommertspank, mis teenib esmalt tulu raha emissioonist (vahetades väärtusetu paberitähe ehk fiat-raha teise raha või kulla vastu) ja seejärel veel selle väljalaenamisest (lepingutasu + intressimaksed). David Birch on oma raamatus "The Currency Cold War" esitanud väite, et eurotooni kommertspangad teenivad aastas emisioonitulu (seignorage) 100 miljardit eurot.
Ajalugu
pisi|Silvio Gesell Kaduraha idee lähtus François Quesnay (1694–1774), prantsuse valgustusaja iseõppijast arst ja filosoof, kes pani oma raamatuga "Tableau Économique" (1759) aluse füsiokraatide majandusõpetusele. Selles võrdles ta inimkeha vereringesüsteemi ja turumajanduse rahasüsteeme ning leidis, et nii veri kui ka raha säilitavad väärtuse vaid ringluses. Kui veri jääb seisma, siis ta rikneb ja tapab esmalt organi, millesse ta koondub ning seejärel kogu organismi. Sama kehtib ka raha puhul, s.t seisval rahal pole väärtust ning selle kontsentreerumine kahjustab turumajanduse jätkusuutlikkust.
Silvio Gesell koges oma äritegevuses võlarahast põhjustatud majandustsüklite kahjustavat mõju ettevõtlusele. Uurides selle põhjuseid jõudis ta järeldusele, et intressi sissenõudmine ja raha väljaviimine ringlusest põhjustab likviidsuskriise. Ringlusest väljaviidud raha kasutamine börsispekulatsioonides teravdab probleemi veelgi. Võttes eeskujuks laevanduses rakendatava praktika, nõuda laeva lossimise venimise eest „seisuraha“ (sks Demurrage), soovitas ta sama põhimõtet rakendada ka raha suhtes.
Miika Koivisto
Ta alustas klubikarjääri kodulinna klubis Vaasan Sport. Hooajal 2010–11 debüteeris ta klubi põhimeeskonnas Soome esiliigas. 2012. aastal liitus ta Soome kõrgliiga klubiga KalPa. Hiljem on ta mänginud veel Soome kõrgliiga klubides Lukko, Jukurit ja Oulun Kärpät. Hooajal 2016–17 pälvis ta Soome kõrgliiga parimale kaitsjale antava Pekka Rautakallio auhinna ja valiti liiga sümboolsesse koosseisu. 2018. aastal tuli ta klubiga Oulun Kärpät Soome meistriks.
Kaduraha
Ajalugu
Gesell pakkus välja mõtte, et kui rahale kehtestada seisumaksu kohustus, mis vähendab ringlusest kõrvaldatud raha väärtust, siis sunniks see raha omanikke suunama oma raha ringlusse ning väheneks stiimul seda hoida ja kasutada sobivas olukorras spekulatsioonideks. Praktikas võiks seda rakendada, kas rahatähele löödud templi, äralõigatud osa või raha eest ostetud margi kleepimisega (viimasel juhul säilitaks raha oma algse väärtuse).
Miika Koivisto
2018. aasta mais liitus ta KHL-i klubiga Moskva Dinamo, kellega sõlmis üheaastase lepingu. 2019. aasta juunis liitus Šveitsi kõrgliiga klubiga SC Bern, kuid tema leping lõpetati juba sama aasta novembris, kuna 15 mänguga oli Koivisto andnud vaid kaks väravasöötu ja tema kaitsemäng ei olnud piisav. Pärast seda liitus ta samal kuul Växjö Lakersiga.
Kaduraha
Teooria
Kaduraha põhineb modernsel rahandusteoorial, mille järgi rahaloome õigus antakse ühiskonna huve esindavale riigikassale, mis vastutab nii raha emissiooni mahu ja selle ringluse toimimise eest. Sellise lahendi puhul pole vaja seisuraha nõuet rakendada, sest raha väärtust kujundatakse maksukoormuse sätestamisega.
Miika Koivisto
2019. aastal tuli ta Soome jäähokikoondise koosseisus maailmameistriks. Ta on kuulunud Soome koondisse veel ka 2018. ja 2021. aasta maailmameistrivõistlustel ning 2018. aasta taliolümpiamängudel.
Kaduraha
Teooria
Alternatiivse lahendina võib kogukond anda rahaloome õiguse nende huve esindava kohaliku omavalitsusorgani kaudu linnakassale. Selline lahendus töötab kui KOV üksusel on õigus kehtestada ja koguda makse – sellega kindlustatakse raha ringlus ja kujundatakse selle väärtust. Kui KOV maksustamisõigust ei ole, siis peab ta rakendama seisuraha põhimõtet.
Kaduraha selle klassikalises vormis oleks rakendatav, kui tekib piisava suurusega turuosaliste grupp (ettevõtjad ja tarbijad), kes loovad sihtasutuse ja annavad sellele rahaloome õiguse. Kuna sihtasutusel ei ole õigust koguda makse, siis saab ta kujundada ringluses oleva raha hulka vaid seisuraha sissenõudmise põhimõtet rakendades. Kui raha väärtus väheneb ühes kuus 1% võrra, siis aastas väheneb selle väärtus 10% ja täielikult kaotab selline raha väärtuse 34 aastaga.
Kaduraha kriitikud on välja toonud asjaolu, et ettevõtjad võivad kuu lõpus keelduda kaduraha vastuvõtmisest kuna see kaotab järgmise kuu alguses oma väärtusest liiga palju. pisi|Turumajandusliku mudeli olemuse määrab kasutusel olev rahasüsteem Kui kaduraha anda välja e-rahana, siis võimaldab see võtta kasutusele digitaalse rakenduse, mille puhul ei vähene mitte rahatähe väärtus, vaid kontol oleva rahasumma väärtus iga päev mingi protsendi või protsendiosa võrra. Sellega välditaks olukorda, et vastuvõetava raha väärtus väheneb ühel päeval palju (näiteks 1% võrra iga kuu esimesel päeval). E-raha emiteerimine ja süsteemi digitaalne haldamine on tänapäeval juba nii odav, et selle kasutuselevõtuga saab hakkama nii suurem kohalik omavalitsus kui ka piisava suurusega tarbijate grupp.
Kontseptuaalselt sobib kaduraha kokku sotsiaalse turumajanduse mudeliga, milles raha emiteerimise õigus on selle tarbijaid esindaval institutsioonil ning sellega ei liitu kasumi teenimise nõue. Erinevalt pankade fiat-raha emissiooni eesõigust kinnistavast ja võlaraha rakendust kasutavast kapitalistliku turumajanduse mudelist, mille eesmärgiks on kapitali kontsentreerimine, on sotsiaalse turumajanduse mudeli eesmärgiks kõigile võrdse toimetulekuvõimaluse pakkumine ja raha ringluses hoidmine jätkusuutliku arengu kindlustamiseks. Seda eesmärki teenib kõige paremini kaduraha, mis ei eelda pankade olemasolu, takistab raha ringlusest välja viimist ja selle kasutamist võimu teostamise eesmärgil. Kaduraha rakendavas majanduses ei kao rikkuse erisused, kuid rikkuse mõõduks on selles majandusmudelis asjad ja õigused (aktsiad, osakud), mitte raha.
Kaduraha rakendused
pisi|Wörgli kaduraha Ajalooliselt on kaduraha põhimõtet kasutatud keskajal hõbepennide käibes, mille puhul pennide väljaanded olid tähtajalise kehtivusega ja nende ümbervahetamisel sai väiksema koguse uusi penne.
Üks varasemaid näiteid kaduraha rakendusest pärineb 1815. aastast, mil Briti kanalis asunud Guernsey saare kuberner Daniel de Lisle Broc emiteeris kohaliku alternatiivraha 4000 naelsterlingi väärtuses ja lasi selle saare siseturu elavdamiseks käibele. Kuna see raha tagastus omavalitsusele täielikult maksukohustuse läbi viie aastaga, siis andis omavalitsus välja veel neli emissiooni, mis olid kasutusel 1835. aastani.
1930-ndate ülemaailmse majanduskriisi ajal katsetati erinevaid alternatiivraha rakendusi paljudes riikides. Ainuüksi Ameerika Ühendriikides algatati enam kui 3000 sellist projekte. Kanadas sai eriti tuntuks kaduraha projekt, mis algatati Alberta provintsis.
Euroopas sai suure tähelepanu osaliseks kaduraha rakendus, mille algatas Austria Wörgli linnapea Michael Unterguggenberger 5. juulil 1932. aastal ajendatuna likviidsuskriisist ning soovist lahendada linna vaevavad tööhõive ja sotsiaalsed probleemid. Ta trükkis omal kulul rahatähed, millele olid jäetud spetsiaalne koht, kuhu igal kuul löödi tempel, mis märkis selle väärtuse vähenemist 1% võrra. See sundis raha omanikku tema valduses olevat raha võimalikult kiiresti ära kasutama mingi makse tegemiseks. Tulemuseks oli ennenägematult kiire raharinglus, tööhõive kiire kasv ja linna sotsiaalsete probleemide lahenemine. Kuna kaduraha ei teeninud pankade huve ja jättis nad ilma tuludeta, siis keelustati Austria keskpanga poolt algatatud kohtuprotsessi käigus langetatud otsusega selle raha edasine kasutamine 1. septembril 1933. aastal. Kohtuotsust põhjendati faktiga, et kuna seda vahetati ühel korral ametlikult kehtivaks rahaks, siis oli tegemist paralleelvaluutaga, mille kasutamine Austria seaduste järgi polnud lubatud. Oma käibeperioodi jooksul jõudis see raha ringelda 416 korda ning sellega toimus tehinguid 2 547 360 šillingi väärtuses, investeeringute kogumaht kasvas eelmise aastaga võrreldes koguni 219%! Wörgli eksperimendist tehti Austrias 2018. aastal film „Das Wunder von Wörgl“, Eestis näitas seda filmi ERR pealkirjaga "Šillingid taevast". pisi|Baieri alternatiivraha Kaduraha teema omandas uuesti aktuaalsuse 2008. aastal alanud ülemaailmse likviidsuskriisi järellainetuses. Ainuüksi Prantsusmaal ja Saksamaal on algatatud kummaski enam kui 60 kohaliku raha projekti, kusjuures enim on tuntust kogunud Baieri liidumaal emiteeritud alternatiivraha nimega Chiemgauer.
Kaduraha lahendusest inspireeritud negatiivse intressi kontseptsiooni võttis kasutusele Skype, millelt ostetud krediidi väärtus väheneb ajas, kui seda ei kasutata. Sama loogikat järgivad ka lennu- ja laevandusettevõtete kliendilojaalsusprogrammide raames emiteeritud krediidipunktid, mis kaotavad kehtivuse määratud aja (Lufthansal näiteks 36 kuu) pärast.
Kaduraha edasiarendusest tekkinud negatiivse intressi kontseptsiooni on kasutusele võtnud ka Euroopa Keskpank, et sundida kommertspanku raha ringlusse laskma. Bank for International Settlementsi juht Benoît Cœuré tunnistas 9. märtsil 2014 rahaturu kontaktgrupi kõnes, et negatiivse intressi kontseptsioon ehk „raha maksustamise“ idee lähtub Silvio Geselli mõtetest.
Scheiblingstein (Haller Mauern)
thumb|Scheiblingstein Kreuzmaueri mäetipud
Scheiblingstein on mägi Austrias Steiermargis, 2197 m kõrge. See on Haller Mauerni osa.
Andrei Platonov
Andrei Platonov (vene keeles Андрей Платонов, kuni 1920. aastate alguseni Andrei Klimentov, 1. september 1899 Voronež – 5. jaanuar 1951 Moskva) oli vene kirjanik ja insener. Tema tuntuim teos on jutustus "Auk".
Õpingud ja töö insenerina
Andrei Platonov sündis Voronežis paljulapselise pere vanima lapsena, tema isa töötas lukksepana raudteetöökojas. Voroneži agulis (Jamskaja slobodaa), mis sarnanes paljuski külaga, möödusid Andrei Platonovi noorusaastad. Juba 13-aastaselt pidi ta tööl käima hakkama, sest isa sissetulekust ei piisanud suure pere ülalpidamiseks. Teismelisena töötas Andrei Platonov juhutöölisena, kindlustusseltsi jooksupisina, lukksepa abilisena, vedurijuhi abina ja elektrikuna.
Juba õpingute ajal juhtis Andrei Platonov Voroneži kubermangus maade kunstliku niisutamise, jõgede puhastamise ja soode kuivendamisega tegeleva komisjoni tööd. Pärast kõrgkooli lõpetamist juhtis ta Tambovi kubermangus maaparanduse ja põllumajanduse elektrifitseerimisega seotud töid. Aastatel 1923–1927 pühendus Platonov tööle inseneri ja administreerijana. 1927. aastal kutsuti ta tööle Moskvasse, kus töötas maa- ja metsatööliste ametiühingu keskkomitees ning pärast seda põllutöö rahvakomissariaadis vaneminsenerina. Platonov oli ka leiutaja – tema nimele kuulub mitu patenti, sh patent ujuvekskavaatori konstruktsiooni kohta.
Kirjanduslik tegevus
Juba 12-aastaselt tekkis Andrei Platonovil huvi kirjutamise vastu. Õpingute ja töö kõrvalt tegi Platonov järjepidevalt kirjanduslikke katsetusi, tegi päevakajalist kaastööd ajalehtedele ja ajakirjadele. 1922. aastal ilmus Platonovi sulest luulekogu "Sinisügavik". Seejärel ilmusid kolm jutu- ja novellikogu: "Jepifani lüüsid" (1927), "Inimene iseendas" (1928) ja "Meistri saamine" (1929). Sel ajal tegutses Platonov juba vabakutselise kirjanikuna.
Alates 1920. aastate lõpust kuni surmani pidi Andrei Platonov taluma ühekülgse, vulgariseeriva, sotsialistliku realismi kaanonist lähtuva kriitika poolt esitatud ränki süüdistusi nõukogude tegelikkuse mustamises ja moonutamises, sotsialismivaenulikkuses. Kirjanikku süüdistati vastutustundetuses ja valetamises. Pärast sellist teravat rünnakut oli Andrei Platonovil alates 1930. aastatest väga raske, peaaegu võimatu oma teoseid avaldada. 1930. aastatel avaldas Platonov eri nimede all kriitikat Puškini, Lermontovi, Gorki, Hemingway, Steinbecki jt loomingu kohta. Ta kirjutas mitu näidendit, kuid need ei jõudnud lavale.
Teises maailmasõjas oli Platonov aastatel 1942–1945 rindekorrespondendina kogu aeg rindel. Ajakirjanikutöö kõrvalt kirjutas ta ka lühijutte ja novelle, mis ilmusid kolmes kogumikus (1942., 1943. ja 1945. aastal). Nõukogude ideoloogiast kantud kriitika mõistis Platonovi sõjateemalised novellid üheselt hukka, sest Platonov kujutas oma teostes ausalt sõjaga kaasas käivat viletsust, kehalisi ja hingelisi traumasid, laste ja orbude rasket saatust, kõike seda, mida sõda inimestega tegi. Sõjas haigestus Platonov tuberkuloosi. Sõjajärgsetel aastal toimetas Platonov vene ja baškiiri muinasjutte, sest oma loomingut tal sel ajal avaldada ei õnnestunud.
Andrei Platonov suri 1951. aastal tuberkuloosi tagajärjel.
Platonovil oli kaks last: poeg Platon ja tütar Maria. Kirjaniku loomingut on pärast tema surma süstematiseerinud ja avaldanud tütar Maria.
Andrei Platonov on kirjutanud ühe romaani, üheksa jutustust, üle saja lühijutu ja novelli, neli näidendit, kuus filmistsenaariumi, kirjanduskriitilisi artikleid, ta on töödelnud ja avaldanud muinasjutte.
Prits Liblik
Ta oli Saaremaa spaahotellide ainuomanik ja seeläbi saare üks mõjukamaid ettevõtjaid.
Libliku eestvõttel on rajatud Saaremaale spaahotellid Saaremaa Valss (renoveeritud 1997), Meri (2000), Rüütli (2002) ja külalistemaja Merineitsi (2001). Merit ja Rüütlit käisid avamas ka sama nime kandnud Eesti presidendid.
Liblikule kuulunud AS Kuressaare Sanatoorium annab tööd veidi enam kui sajale inimesele.
2012. a. oktoobris ilmunud Äripäeva Rikaste TOP-is jagas Liblik 400.–407. kohta 5,6 miljoni euro suuruse varandusega.
2004. aastal kirjutas Äripäev, et Saaremaad valitsevad Vjatšeslav Leedo ja Prits Liblik, kelle nõusolekuta ei toimu saare ärimaailmas midagi olulist. Kui Saaremaal sooviti panna püsti uus äri, küsiti tavaliselt enne Libliku käest nõu. Liblik oli ka mees, kes lahendas Saaremaal tegutsevate firmade vahel tekkinud konflikte.
Pärast Tihemetsa sovhoostehnikumi ja EPA lõpetamist töötas Liblik Saaremaa autobaasis autojuhina, Saare Kaluris automajandi juhataja asetäitjana, Sõrve sovhoosi peainseneri ja direktorina ja ATK esimehena. Hiljem juhtis ta Saare Tootjate Liitu ning oli spaaäri kõrvalt ka Valjala Söödatehase ASi nõukogu esimees. Kuni viimase ajani oli ta ka Salme vallavolikogu esimees. Samuti on ta olnud EKP Kingissepa Rajoonikomitee I sekretär.
Prits Libliku poeg Tullio Liblik on edukas kinnisvaraettevõtja, kes laiemalt tuntuks sai maadevahetuse kohtuasjas. Poeg Ago Liblik (1967–2016) oli samuti ettevõtja.
Prits Liblik suri pühapäeval, 23. detsembril 2012 Tallinnas haiglas olles,.
Raibkrogs
Raibkrogs on küla (skrajciems ehk hajaküla) Lätis Ventspilsi piirkonnas Puze valla lääneosas. Raibkrogs asub merepinnast 41 meetri kõrgusel ja jääb valla keskusest Blāzmast 3,3, piirkonna keskusest Ventspilsist 33 ja Riiast 160 kilomeetri kaugusele.
Küla on tekkinud endise kõrtsi juurde. Raibkrogsis kasvab looduskaitse alune ussikuusk, külast põhja pool asub 8 hektari suurune Puze liiviku konnade elupaiga hoiuala.
Hochkar
Hochkar (1808 m) on Viinist 150 km kaugusel asuv mägi ja suusapiirkond. Asudes väikese kuurordi Göstling an der Ybbsi lähedal Steiermargi ja Alam-Austria piiril, on see populaarne suusatajate seas, kes soovivad üheks päevaks Viinist lahkuda, olles umbes kahetunnise autosõidu kaugusel.
Suusatamise ja lumelauavõimalused
Mäel on üks eemaldatav neljarattaline tõstuk, neli tavalist neljarattalist tõstukit (kolm konveieritega), üks kahekordne tooltõstuk ja kolm puksiirtõstukit, millest üks on lastele.
Chêne chapelle
Chêne chapelle ('tamm-kabel') ehk Allouville'i tamm on Prantsusmaal Normandias Seine-Maritime'i departemangus Allouville-Bellefosse'is kasvav tamm. Tamme vanuseks hinnatakse 800 –1200 aastat. Tamme ümbermõõt meetri kõrgusel maapinnast on 15 m ja kõrgus 18 m.
Õõnsa puu eripäraks on selles asuvad kaks pisikest ruumi, millest alumist kasutatakse 1696. aastast neitsi Maarjale pühitsetud kabelina. Tüvimiku kaitseks on ehitatud laastkatus.
Tamm on 1932. aastast kultuurimälestisena (monument historique) kaitse all. Seda külastab aastas 30 000 – 40 000 palverändurit ja turisti. Enim palverändureid külastab tamm-kabelit 15. augustil pühima neitsi Maarja taevavõtmise suurpühal.
Avranches
Avranches [av'ranš] on linn Prantsusmaal Manche'i departemangus. See on departemangu alamprefektuur (sous-prefecture) ehk ringkonna halduskeskus. Linn on ka samanimelise kantoni keskuseks.
Linna territoorium asub 7–108 meetri kõrgusel üle merepinna.
Linnapea on David Nicolas (sõltumatu).
Rūmciems
Rūmciems on küla (skrajciems ehk hajaküla) Lätis Ventspilsi piirkonnas Puze valla keskosas. Rūmciems asub merepinnast 25 meetri kõrgusel ja jääb valla keskusest Blāzmast 4,2, piirkonna keskusest Ventspilsist 40 ja Riiast 162 kilomeetri kaugusele.
Küla asub Upatvalksi jõe kaldal. Rūmciemsis asub tuulepark.
Wat Pah Nanachat
Wat Pah Nanachat (tai keeles วัดป่านานาชาติ; Bung Wai International Forest Monastery) on theravaada budismi klooster Tai kirdeosas umbes 15 km kaugusel Ubon Ratchathani linnast.
Kloostri asutas 1975. aastal Ajahn Chah, andes kõigile võimaluse järgida ja praktiseerida Tai metsatraditsiooni.
Wat Pah Nanachati mungad ja noviitsid pärinevad paljudest riikidest ning seal suheldakse ja antakse õpetusi inglise keeles.
CRAIC CR929
CRAIC CR929, varem COMAC C929, on arendamisjärgus olev 250–320 reisijakohaga uue põlvkonna kahemootoriline laiakereline kesk- ja pikamaareisilennuk (kuni 12 000 km). Plaanitav, konstruktsioonilt 50% ulatuses komposiidist lennuk, pakub konkurentsi reisilennukite klassis kuhu asetuvad Airbus A-330, Airbus A350 XWB, Boeing 787 ja 767.
Arendus
Lennukit arendab Venemaa korporatsiooni UAC (United Aircraft Corporation) ja Hiina korporatsiooni COMAC (Commercial Aircraft Corporation of China, Ltd.) ühisettevõte CRAIC (China-Russia Commercial Aircraft International Corporation Co., Ltd.). Planeeritav lennuk vastab aina suurenevale nõudlusele lennutranspordis Hiina, Venemaa, Sõltumatute Riikide Ühenduse liikmete ja Vaikse ookeani äärsete Aasia riikide turgudele. Eeldatakse, et CRAIC CR292 pakub konkurentsi Boeingu ja Airbusi duopolile 10–15% madalamete opereerimiskuludega.
Hiljemalt 2010. aasta lõpus tegi COMAC juba plaane uue pikamaa lennumasina loomiseks. 2012. aasta aprillis allkirjastasid UAC ja COMAC vastastikuse mõistmise memorandumi ja alustasid ühistegevust laiakerelise pikamaareisilennuki arendusprogrammi välja töötamiseks. 2014. aasta mais allkirjastati projekti raames koostöömemorandum. 2016. aasta juunis allkirjastasid Venemaa ja Hiina valitsused koostöölepingu laiakerelise pikamaa reisilennuki väljatöötamiseks ja selle baasil väljatöötatud lennukite arendamiseks, ehitamiseks ja müügiks.
CRAIC
2017. aasta mais registreeriti Shanghais programmi operaator, ühisettevõte CRAIC, mis vastutab tootmise, müügi, turunduse, äriplaneerimise ja programmi haldamise eest.
Projkteerimis- ja insenerikeskuse põhiliseks asukohaks on Moskva, millele lisaks on üks keskus veel Shanghais.
2018. aasta juuniks oli lennuki üldkonfiguratsioon määratud ja lepitud kokku üldised omadused: tiivaulatus ja -profiil, kere pikkus, laius ja kuju ning telikute, mootorite ja uste asukohad.
Probleemid
Lennuki esmalend pidi algsete plaanide kohaselt toimuma 2022. aastal ja esimesed lennukid planeeriti toimetada klientideni 2025. aastal, kuid vahepeal tekkinud probleemid on lükanud turule sisenemise 2028.–2029. aastasse. Kogu programmi toimumise vältel on esinenud probleeme koostöös, vastutusalade jagamises ja kokkulepetes projekti intellektuaalse vara üle, mis on pannud venima tarnijate lõpliku valiku.
Samuti on tekitanud segadust mootorite valikus kahe tootjariigi halvenenud suhted Ameerika Ühendriikidega. Algse plaani järgi pidi mootorid tarnima kas General Electric või Rolls-Royce, kuid USA esitatud sanktsioonid on muutnud selle teostamise keeruliseks. Seda kinnitab ka CRAICi 2018. aasta teadaanne, et ühisprojektina valmistatakse mootorid ise.
2019. aastal jäi projekt jälle seisma, sest tekkis lahkarvamus lennukite hilisemas müügis. Hiina plaani järgi oleks kõikide Hiinas müüdud lennukite tulu saanud endale Hiina ning Venemaa oleks saanud Venemaal ja kolmandates riikides lennukite müügitulu. Venemaale selline ettepanek ei sobinud, sest ennustuse kohaselt on Hiinas turupotentsiaal 1200 lennukile, kuid Venemaal vaid 50–120 lennukile. 2020. aasta lõpus toimunud kohtumisel suudeti leida kõikidele erimeelsustele lahendus ja projektiga jätkata.
Konfiguratsioonid
Planeeritud on kolm eri konfiguratsioonidega varianti: põhiversioon (-600), lühendatud (-500) ning pikendatud (-700) versioon. Kolme variandi reisijate mahutavused ja lennuulatused leiab järgnevast tabelist.
Boriss Ogibenin
Boriss Leonidovitš Ogibenin (ka Boris Oguibenine; sündinud 6. novembril 1940 Novosibirskis) on etnograaf, keeleteadlane, indoloog ja semiootik.
Elab alates 1974. aastast Lääne-Euroopas. Alates 1988. aastast Strasbourgi Ülikooli professor.
Enne Nõukogude Liidust emigreerumist osales ta Tartu-Moskva semiootikakoolkonna üritustel Käärikul.
Valgetiib-pirk
Valgetiib-pirk (Sarothrura ayresi) on ruiklaste sugukonda kuuluv linnuliik.
Ta kuulub äärmiselt ohustatud liikide hulka.
Valgetiib-pirki on kohatud Etioopias, Zimbabwes ja Lõuna-Aafrika Vabariigis; kinnitamata andmetel ka Sambias ja Rwandas. Ainukesed teadaolevad pesitsuspaigad on Kesk-Etioopia märgaladel 2200–2600 meetri kõrgusel merepinnast tihedate kiirestikasvavate rohttaimede keskel. Lind pesitseb 20–40 cm kõrguste taimede vahel piirkondades, mis ei ole liigselt üleujutatud. On täheldatud, et üsna pea pärast poegade koorumist kolitakse pesakond tihedama rohuga alale, mis on püsivamalt vee all.
Linnu eluviisi ja käitumise kohta on vähe kindlaid andmeid. Pole ka teada, kas levila põhja- ja lõunaosas kohatud linnud esindavad sama populatsiooni või on paiksed.
Valgetiib-pirk toitub seemnetest, putukatest, ämblikest, ussidest ning väikestest konnadest ja kaladest. Pesas on tavaliselt 4–6 muna. Arvatav haudumisperiood on 15–16 päeva.
Populatsiooni ohustavad eelkõige sobilike rohumaade hävimine karjapidamise tõttu, niitmine, kuivendamine ja paisutamise tagajärjel tekkinud üleujutused. Populatsioon väheneb väga kiiresti. pisi|left
2008. aasta Euroopa karikavõistlused mitmevõistluses
2008. aasta Euroopa karikavõistlused mitmevõistluses peeti 28.–29. juunil 2008 järgmistes kohtades:
Klaasvill
Klaasvill on kiulise struktuuri ja kõrge soojusisolatsiooni võimega mineraalvilla liik. See isolatsioonimaterjal koosneb klaaskiududest ja sideainest, mis muudab struktuuri villale sarnaseks. Tootmisel tekivad klaaskiudude vahele mitmed väikesed õhutaskud, mis tagavad kõrge soojusisolatsiooniomaduse. Klaasvilla on erinevate termiliste ja mehaaniliste omadustega ning seda toodetakse rullidena, plaatidena, aga ka pealekantava pihustatava materjalina.
Tööpõhimõte
Gaasid on halva soojusjuhtivusega, mistõttu on neid hea kasutada isolatsioonimaterjalides. Klaasvillas tagab õhutaskute olemasolu vahutaoline struktuur, mis moodustub klaasi ja polümeeride kasutamisel. Klaasvillaga sama põhimõtet kasutatakse ka teistes keemilistes isolaatorites: kivivill, vahtpolüstürool, märgülikonna neopreenvahtkangad ning kangad nagu Gore-Tex ja polaarfliis. Samasugust isolatsioonipritsiipi võib kohata looduses udusulgedes ja isoleerivates karvades, näiteks naturaalses villas.
Atla kraav
Atla kraav on kraav Saare maakonnas Saaremaa vallas.
Kraav on 2,1 km pikk, valgla pindala on 3,7 km². Kraav suubub merre.
Heinrich Christoph Treiden
Heinrich Christoph Treiden (ka lihtsalt Christoph von Treiden, ?-1610.) oli Rootsi ja Eestimaa maaomanik ja mõisnik. Eestimaa Rüütelkonna peamees 1600-1605.
Perekond
Heinrich Christoph Treiden abiellus Elisabeth von Fahrensbachiga.
Abielust sündis N.N. von Treiden.
Säde Purge
Säde Purge (aastani 1957 Säde Endrikson, sündinud 24. jaanuaril 1934 Pärnus) on eesti ajaloolane.
Elulugu
Säde Purge on teenistuja tütar.
Lõpetas 1951 Kilingi-Nõmme Keskkooli, 1956 TÜ ajaloo osakonna, 1958–61 Eesti NSV TA Ajaloo Instituudi (AI) aspirant, ajalookandidaat (1967, AI), väitekiri "Eesti NSV-st evakueerunud töötajate tegevus Suure Isamaasõja aastatel Nõukogude tagalas (1941–1944)." Oli 1956–58 Kohtla-Järve Kaevanduskooli nr 3 õpetaja, 1961–81 AI nooremteadur, 1981–93 vanemteadur.
Teadustöö
Uurimisvaldkonnad: Eesti ajalugu, teadus- ja kultuurilugu. Oli 1962–90 väljaande "Suure nõukogude entsüklopeedia aastaraamat" (Ежегодник Большой Советской Энциклопедии) kaasautor. Nõukogude Eesti preemia (1980, kollektiivis). 46 teadustrükist.
Pjotr Bogatõrjov
Pjotr Grigorjevitš Bogatõrjov (vene keeles Пётр Григорьевич Богатырёв; 16./28. jaanuar 1893 Saratov – 18. märts 1971 Moskva) oli vene folklorist, etnograaf, tõlkija.
Ta oli seotud Praha lingvistilise ringi ning ka Tartu–Moskva semiootikakoolkonnaga. Ta oli üks etnosemiootika rajajaid.
Bogatõrjov tõlkis esimesena vene keelde Jaroslav Hašeki romaani "Vahva sõduri Švejki juhtumised maailmasõja päevil".
Bogatõrjov on maetud Vostrjakovo kalmistule.
Teadustegevus
Bogatõrjov alustas teadustegevust rahvakommete ja maagiliste toimingute uurijana. Esimesse ekspeditsiooniperioodi Bogatõrjovi teadustegevuses kuuluvad 1915.–1919. aasta sõidud üliõpilasena. Mais-juunis 1915 uurisid Pjotr Bogatõrjov, N. F. Jakobson ja Roman Jakobson Moskva kubermangu Vereja maakonna murdeid ja suulist pärimust, "kirjutati üles umbes kakssada muinasjuttu, koos suure hulga laulude, ennete, vanasõnade, mõistatuste, uskumuste, rituaalide ja kommetega". Ta tegi mitu ekspeditsiooni Taga-Karpaatiasse, mille tulemusi üldistas raamat "Магические действия, обряды и верования Закарпатья" (1929). Ta uuris rahvateatrit, analüüsis võrdlevalt slaavi rahvaste folkloori.
Bogatõrjov kirjutas üle kolmesaja töö rahvateatrist ning folkloori poeetikast ja semiootikast. Tema tööd on avaldatud vene, tšehhi, inglise ja prantsuse keeles. Ta oli õpiku "Русское народное поэтическое творчество" toimetaja ja üks autoreid.
Santa Cruz de Tenerife provints
Santa Cruz de Tenerife provints on provints Hispaanias. See asub Kanaari saarte autonoomse piirkonna lääneosas.
Santa Cruz de Tenerife provints koosneb Kanaari saarte läänepoolsetest saartest: sinna kuuluvad Tenerife, Gomera, Hierro ja La Palma. Sealhulgas Tenerife on Hispaania elanike arvult suurim saar. Seal asub ka provintsi pealinn Santa Cruz de Tenerife, kus elab 24% provintsi elanikkonnast.
Santa Cruz de Tenerife provints asutati 1927, kui senine Kanaari saarte provints, mille pealinn oli samuti Santa Cruz de Tenerife, jagati kaheks, Santa Cruz de Tenerife ja Las Palmase provintsiks.
Provintsi pindala on 3381 km², millega on Hispaania 52 provintsist 47. kohal (Las Palmase provints on 46.). Seevastu elab provintsis 2010. aasta seisuga 1 027 914 inimest, mis annab 14. koha. Rahvastiku tihedus on keskmiselt 304 in/km², mis on Hispaania provintside seas 6. kohal. Rahvastik jaotub ebaühtlaselt: saarte sisemaa on mägine ja mitmel pool täiesti asustamata.
Santa Cruz de Tenerife provintsis Tenerifel asub Hispaania kõrgeim mägi Teide (3718 m).
Loodus
Kõik Kanaari saared on vulkaanilise tekkega. Igal Santa Cruz de Tenerife provintsi saarel on kustunud vulkaan ja mõnel mitugi.
Santa Cruz de Tenerife provintsis on kolm rahvusparki, mis hõlmavad kolme provintsis asuva saare mägised sisealad. La Palmas asub Caldera de Taburiente rahvuspark, Gomeral Garajonay rahvuspark ja Tenerifel Teide rahvuspark.
Kliima
Santa Cruz de Tenerife provintsi aastane keskmine temperatuur on +21,1 °C, jaanuaris +17,9 °C, augustis +25,1 °C.
Aastas sajab keskmiselt 234 mm, sealhulgas jaanuaris 37 mm ja augustis 1 mm. Aastas paistab päike keskmiselt 2846 tundi, sealhulgas jaanuaris 180 ja augustis 312 tundi.
Venemaa Föderatsiooni rahvakunstnik (kujutav kunst)
pisi|200px|Venemaa rahvakunstniku rinnamärk
Venemaa Föderatsiooni rahvakunstnik (vene keeles Народный художник Российской Федерации) on kõrgem riiklik aunimetus Venemaa Föderatsioonis kujutava kunsti valdkonnas (välja arvatud arhitektuuris, kus on eraldi aunimetus). Venemaa Föderatsiooni rahvakunstniku aunimetust antakse Venemaa kunstnikele, kes on loonud väljapaistvaid kunstiteoseid maalikunstis, skulptuuris, graafikas, monumentaalkunstis, dekoratiiv- ja tarbekunstis ning teatri-, filmi- ja televisioonikunstis. Aunimetusega kaasneb rinnamärk.
Reeglina ei anta Venemaa rahvakunstniku aunimetust kandidaadile enne kümne aasta möödumist teenelise kunstniku või teenelise kunstitegelase aunimetuse andmisest.
Nõukogude Liidus anti välja Vene NFSV rahvakunstniku ja NSV Liidu rahvakunstniku aunimetust.
Venemaa rahvakunstnikke
pisi|150px| [[Pavel Nikonov ]] pisi|150px| [[Anatoli Jelissejev ]] pisi|150px| [[Leonid Schwarzmann ]]
Kuhhari
Kuhhari on küla Ukrainas Kiievi oblastis Võšhorodi rajoonis.
Benedikt Gottlieb Haken
Benedikt Gottlieb Haken (18. august / 29. august 1744 Ventspils – 8. oktoober / 20. oktoober 1810 Märjamaa) oli Eesti vaimulik.
Haken immatrikuleeriti 20. jaanuaril 1764 Jena Ülikooli, 28. mail 1764 Helmstedti Ülikooli. Pärast ülikooli lõpetamist töötas koduõpetajana Saaremaal. Ordineeriti 23. märtsil / 3. aprillil 1771 õpetajaks.
Oli aastatel 1771–1781 Jämaja Kolmainu koguduse õpetaja. Aastatel 1781–1810 oli ta Märjamaa Maarja koguduse õpetaja ja 1807–1810 ka Maa-Lääne praostkonna abipraost.
Aastal 1787 avas ta Märjamaal aadli lastele õppeasutuse, sellest teatas ta Tallinna ajalehes Revalsche Wöchentliche Nachrichten.
Isiklikku
Tema isa Wilhelm Moritz Haken oli Ventspilsis luterlik vaimulik, tema väimees Carl Justus Wilhelm Meder oli Märjamaa Maarja koguduse õpetaja, tema tütrepoeg Wilhelm Johann Benedikt Meder oli Kärla Maarja-Magdaleena koguduse õpetaja.
Haydn Fleury
pisi|Haydn Fleury (2014) Haydn Fleury (sündinud 8. juulil 1996 Carlyle'is Saskatchewani provintsis) on Kanada jäähokimängija, kes mängib kaitsjana NHL-i klubis Tampa Bay Lightning.
Aastatel 2012–2016 mängis ta Western Hockey League'i klubis Red Deer Rebels.
2014. aastal valis Carolina Hurricanes ta NHL-i draft'is seitsmenda valikuna. Hooaja 2014–15	lõpus debüteeris ta Hurricanesi noorteklubis Charlotte Checkers American Hockey League'is ja lõi mängus Rockford IceHogsi vastu kohe värava. Hurricanesi meeskonnas debüteeris Fleury hooajal 2017–18. Hooajal 2018–19 sai ta enam mängu aega Checkersis, kellega võitis samal hooajal Calder Cupi. Esimese värava lõi Fleury NHL-is 18. oktoobril 2019 mängus Anaheim Ducksi vastu. Anaheim Ducksis mängis Fleury hooaja 2020–21 lõpus.
2021. aasta juulis valis Seattle Kraken Fleury NHL-i Expansion Draft'is. Krakenis mängis Fleury ühe hooaja.
2022. aasta juulis sõlmis ta kaheaastase lepingu Tampa Bay Lightningiga..
2014. aastal võitis Fleury Kanada kuni 18-aastaste koondisega omavanuste maailmameistrivõistlustel pronksmedali. Fleury valiti lisaks turniiri parimaks kaitsjaks.
Tema noorem vend Cale Fleury on samuti jäähokimängija.
Kastani tänav
pisi|Vaade Kastani tänava ringristmikule. Kella 4 suunas – [[Pepleri tänav. Kella 8 suunas – Kastani tänav. Kella 10 suunas – Julius Kuperjanovi tänav. Kella 11 suunas – J. Tõnissoni tänav. Kella 2 suunas – Kastani tänav]] pisi|Kastani tänav Vanemuise ristmikult Riia tänava poole pisi|Kastani tänav Vanemuise ristmikult põhja poole pisi|Vaade tänava algusele 20. saj. alul Kastani tänav (saksa keeles Kastanienstraße, Kastanienallee) on tänav Tartus.
Kastani tänav ristub järgmiste tänavatega: J. Tõnissoni tänav (paremalt), Julius Kuperjanovi tänav, Pepleri tänav, Tiigi tänav, Vanemuise tänav, Riia tänav ja Kase tänav (paremalt). Kastani tänav lõpeb Võru tänaval kohas, kust algab Vaba tänav.
Kastani tänava alguses, aadressil Kastani 1 asub kunagine saksa üliõpilaskorporatsiooni Neobaltia konvent (Neobaltia hoone), 1904. aastal rajatud juugendstiilis hoone, kus tänapäeval tegutseb Tartu Saksa Kultuuri Instituut. Samas majas asub ka Eesti Goethe Selts.
Tänava kolmest lõigust kaht – Näituse tänavast J. Kuperjanovi tänavani ning Riia tänavast Võru tänavani – ääristavad eelkõige 19. sajandi lõpust ja 20. sajandi algusest pärinevad kahe-kolmekorruselised puitelamud. Iseloomulikud on mitmesugused kaunistused, sealhulgas puitpitsid, tornikesed ning juugendstiilis iluvõred ustel ja varikatustel.
Majas Kastani 9 (krt. 7) elas aastail 1963–1970 Juri Lotman.
Julius Kuperjanovi ja Jaan Tõnissoni tänava ristmikul jäävad Kastani tänava äärde Eesti Üliõpilaste Seltsi maja (Jaan Tõnissoni tänav 1), mis Nõukogude ajal kuulus Tartu Ülikoolile, ning Eesti Rahva Muuseumi näitusemaja, endine raudteelaste klubi; hoonete fassaadid jäävad vastavalt Tõnissoni ja Kuperjanovi tänava poole.
Kastani tänaval endises Greifi trükikoja majas asuvad Eesti Trükimuuseum ja Noor-Eesti Loomekeskus.